Diere vrek van honger op Mandela-plaas – praag.co.za — 20 jaar jonk!
Die plaas is reeds van alle natuurlike weiding gestroop en die diere moes aanvullende voer kry, het die NDBV se inspekteurs aan Media24 gesê.
Mandela was ironies genoeg 'n ere-beskermheer van die NDBV, maar dit het blykbaar nie inslag gevind by die veewagters nie.
Volgens 'n amptenaar wat naamloos wou bly, is 'n groot trop beeste in 'n klein kampie aangehou, aangesien Madiba, volgens die veewagters op die plaas, geglo het die vee moet naby die huis wees as hy "wou huis toe kom".
Die NDBV het met die eksekuteurs van Mandela se boedel gekontak om die onverkwiklike toestand van die mishandelde diere te probeer besleg.
'n Veearts, dr. Shaun Morris, het die vee en hul weiding geëvalueer, waarna hy 'n lys van aanbevelings opgestel het vir die eienaars.
Die aanbevelings sluit in 'n vermindering van die aantal diere en beter voeding.
Die NDBV sal die plaas volgende week weer besoek om te verseker dat die aanbevelings nagekom word.
Skrywer praagGepubliseer op 27 November 2014 Kategorieë Nuus, Suider-AfrikaSleutelwoord dieremishandeling, NDBV, Nelson Mandela, Qunu, veevrektes